**रोजगारीको हक सम्बन्धी (दोश्रो संसोधन) नियमावली, २०७७**

रोजगारीको हकसम्बन्धी नियमावली, २०७५ लाई संशोधन गर्न वाञ्छनीय भएकोले,

 रोजगारीको हकसम्बन्धी ऐन, २०७५ को दफा ३२ ले दिएको अधिकार प्रयोग गरी देहायका नियमहरु बनाएको छ ।

१. **संक्षिप्त नाम र प्रारम्भ**: (१) यी नियमहरुको नाम “रोजगारीको हक सम्बन्धी (दोश्रो संशोधन) नियमावली, २०७७” रहेको छ ।

 (२) यो नियमावली तुरुन्त प्रारम्भ हुनेछ ।

२. **रोजगारीको हक सम्बन्धी नियमावली, २०७५ को नियम ७ मा संशोधन**: रोजगारीको हक सम्बन्धी नियमावली, २०७५ (यस पछि “मूल नियमावली” भनिएको) को नियम ७ को,-

(१) उपनियम (१) मा रहेको “चैत महिनामा” भन्ने शव्दको सट्टा “माघ र फागुन महिनामा” भन्ने शब्द राखिएका छन्।

 (२) उपनियम (१) पछि देहायको उपनियम (१क) थपिएको छ:-

“(१) उपदफा (१) मा जुनसुकै कुरा लेखिएको भए तापनि मुलुकको सम्पूर्ण वा केहि भागमा विपद वा महामारी जस्तो काबु बाहिरको परिस्थिति उत्पन्न भई सो अवधिमा निवेदन दिन नसक्ने अवस्था सिर्जना भएमा बेरोजगार व्यक्तिलाई सूचिकृत हुन मन्त्रालयले निश्चित अवधि र शर्त तोकी निवेदन आह्वान गर्न सक्नेछ र न्यूनतम रोजगारीमा संलग्न हुन चाहने व्यक्तिले सो अवधिकमा उपदफा (१) बमोजिम निवेदन दिन सक्नेछ ।“

(३) उपनियम (३) मा “उपनियम (१) वा (२)” भन्ने शब्दहरुको सट्टा “उपनियम (१), (१क) वा (२)” भन्ने शब्दहरु राखिएका छन् ।

२. **मूल नियमावलीको नियम १८ मा संशोधन**: मूल नियमावलीको नियम १८ को उपनियम (९क) पछि देहायको उपनियम (९ख) थपिएको छ :-

 “ (९ख) उपनियम (९क) बमोजिमको अघिल्लो आर्थिक बर्षको निर्वाह भत्ता प्रदान गर्ने प्रयोजनको लागि बजेट निर्धारण गर्दा नियम २२ बमोजिमको रोजगार व्यवस्थापन सूचना प्रणालीमा उपलव्ध सूचिकृत बेरोजगार व्यक्तिको संङ्ख्या समेतको आधारमा गरिनेछ र सो प्रणालीबाट त्यस्तो तथ्याङ्क उपलव्ध नभएमा मन्त्रालयले निर्णय गरे बमोजिम बजेट निर्धारण गरिनेछ ।”